cyanic-selkie/wikianc huggingface dataset:
פוקימון 2000: כוחו של האחד
הסרט יצא לאור בבתי הקולנוע היפניים ב-17 ביולי 1999, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-21 ביולי 2000. בדצמבר 2000 גם הסרט המדובב לעברית יצא לאקרנים בישראל.
טרנספורמייס
טרנספורמייס (באנגלית: Transformice) הוא משחק אסטרטגיה ופלטפורמה וירטואלית מרובה משתתפים של משחק דפדפן שנוצר על ידי מעצבים צרפתיים הידועים על ידי כינוייהם, Melibellule ו-Tigrounette. המשחק יצא לאור ב-1 במאי 2010. המשחק פורסם בסטים ב-30 בינואר 2015.
ג'ורג' האנט
ג'ורג' וילי פול האנט (באנגלית: George Wylie Paul Hunt; ) היה איש עסקים ופוליטיקאי אמריקאי מאריזונה, איש המפלגה הדמוקרטית, שכיהן כמושל אריזונה הראשון, בארבע תקופות כהונה בלתי רצופות, שבהן הוא נבחר שבע פעמים בבחירות, בשנים 1912–1933. הוא גם היה נשיא ועידת החוקה של אריזונה, כיהן בשני הבתים של בית המחוקקים של טריטוריית אריזונה, וכשגריר ארצות הברית בסיאם, תפקיד אליו הוא מונה על ידי הנשיא וודרו וילסון.
תקופות כהונה ראשונות כמושל אריזונה
עקב פסיקת בית המשפט העליון של אריזונה שלא יתקיימו בחירות לתפקידי הממשל ב-1912, התמודדותו של האנט לבחירה לכהונה שנייה התקיימה רק ב-1914. לאחר שניצח את ראלף ה. קמרון, תקופת כהונתו השנייה של האנט עמדה בסימן של אירועים שהתרחשו לאורך גבול ארצות הברית–מקסיקו. אירועי המהפכה המקסיקנית השפיעו על האינטרסים האמריקאים כבר באפריל 1914. בעקבות אלו אירעה ההתקפה על נאקו שבגבול אריזונה-מקסיקו ב-11 באוקטובר אותה שנה. האנט שקל להורות על שליחת המשמר הלאומי של אריזונה כדי להגן על חיי האזרחים, אך שוכנע על ידי מזכיר המלחמה של ארצות הברית לינדלי גאריסון לאפשר לכוחות צבא ארצות הברית לטפל בעימות. מקרים של ירי חוצה גבול נמשכו כאשר כוחות הצבא לא יכולו למנוע אותם מבלי לחצות את הגבול.
שגריר בסיאם
ב-1918 החליט האנט שלא להתמודד לכהונה נוספת כמושל, ובינואר 1919 הסתיימה כהונתו. עד מהרה הוא החליט לחפש אתגרים חדשים. אחד האתגרים שהוא לקח על עצמו הייתה ניסיונו ללמוד נהיגה. לאחר שסטה לתעלה מספר פעמים, הוא תיאר את ההתנסות כ: "יציאה בבוקר בשמחה וגרירה הבייתה בערב בבושה".
שובו לתפקיד המושל
החל מ-1923 כיהן האנט שוב כמושל אריזונה במשך שש שנים רצופות, לאחר שניצח במערכות לבחירות לתקופות כהונה נוספות בתוצאות צמודות ב-1924 וב-1926. הנושא המרכזי בפוליטיקה של אריזונה באותה תקופה היה אשרור הסכם נהר הקולורדו. האנט התנגד לאשרור ההסכם, שהקצה את זכויות המים של הנהר לשבע מדינות, וטען שההסכם נתן לקליפורניה חלק מזכויותיה של אריזונה באופן בלתי הוגן. הסוגיה הייתה כה חשובה להאנט, עד שתושבי אריזונה התבדחו אז שבעוד שישו הלך על המים, המושל שלהם רץ על מימי הקולורדו.
פנחס שטיינר
רבי פנחס הכהן שטיינר (ה'תר"ה – י"ט בכסלו ה'תרע"ג; 1845 – 1912) היה רבה של אילוק שבקרואטיה (תחת השלטון האוסטרו-הונגרי) במשך עשרים ושתיים שנה. לפני כן ייסד ישיבה בפקש ועמד בראשה.
ביוגרפיה
נולד בפקש שבהונגריה, בכור לרחל ויעקב הכהן שטיינר. בצעירותו למד אצל הרב אברהם צבי אבלס רבה של שארבוגארד, הרב אליעזר זוסמן סופר מחבר "ילקוט אליעזר" ורבו המובהק, ואחיו הרב חיים סופר מחבר "מחנה חיים". לאחר מכן למד בישיבת פרשבורג אצל בעל הכתב סופר והיה מגדולי תלמידיו. נישא לחיה-שרה קאליש, בת הרב מרדכי קאליש, חתנו של הרב מאיר פישהוף מחבר "המאיר" ו"שם משמואל".
בשנת תר"נ (1890) התמנה הרב שטיינר לשמש כרבה של העיר אילוק וכיהן במשרתו במשך עשרים ושלוש שנה. ייסד ישיבה בעירו, ובין תלמידיו היה בן העיר הרב יוסף נפתלי שטרן. התכתב רבות עם גדולי הרבנים בהונגריה, והוא מופיע בספרי שו"ת רבים, ובהם "נטע שורק", "לבושי מרדכי", "ערוגות הבושם", "המהרש"ג", "פרי השדה" ועוד. היה מקורי לאדמו"רים מבעלז וסיגט.
טגמנטום
הגרעין האדום (Red nucleus)
הגרעין האדום ממוקם בחלקה של תצורת הרשת העוברת בטגמנטום של המוח האמצעי. הוא משתרע מגבולו התחתון של התליל העליון (Superior colliculus) ולתוך האזור התת-תלמי של הדיאנצפלון. הוא קשור בקורדינאציה ואחראי על העברת המידע המוטורי בין חוט השדרה לבין הצרבלום. ניתן לזהותו על ידי צבעו הוורדרד, הנובע מכך שהוא מכיל כלי דם רבים בהשוואה לרקמה המקיפה אותו. הגרעין מקבל את המידע המוטורי מהקורטקס המוטורי הראשוני, והתאים המצויים בגרעין מעבירים מידע זה באמצעות מסלולים מוטוריים היורדים דרך המוח המוארך. חלקם מסתיימים בגרעיני העצבים הגולגולתיים האחראיים על שרירי הפנים, וחלקם ממשיכים אל חלקו הדורסו-לטרלי של חוט השדרה.
הטגמנטום הגחוני (Ventral tegmental area; VTA)
הטגמנטום הגחוני מהווה אוכלוסייה מרכזית נוספת של נוירונים דופמינרגיים במוח האמצעי. הוא מצוי לצידה המדיאלי של תעלת המוח, וממוקם בין החומר השחור לבין הגרעין האדום. נוסף לנוירונים הדופמינרגיים המאפיינים אזור זה, הטגמנטום הגחוני מכיל גם קבוצות של נוירוני גאבא (GABA) וגלוטמט. האקסונים היוצאים מהטגמנטום הגחוני מתקשרים עם אזורי מוח רבים כגון ההיפותלמוס והאמיגדלה, ומייצרים רשת השלכה עצבית הנקראת המערכת הדופאמינרגית המזולימבית (Mesolimbic dopaminergic system). מערכת זו נחקרה רבות בבעלי חיים משום שנמצא כי התרופות האנטגוניסטיות לדופמין אשר משמשות בטיפולים בחולי סכיזופרניה ובהפרעות נפשיות אחרות, חוסמות את פעילותה. השפעתן החמורה ביותר היא תסמונת הדומה למחלת פרקינסון.
כוכב הקופים: השחר
פיתוח
בנובמבר 2011 אישר אנדי סירקיס כי הוא חתם חוזה למשחק בסרט ההמשך. ב-15 במאי 2012 הוכרז כי סקוט ז'ברנס נשכר לשכתב את התסריט לסרט שנכתב על ידי ריק ג'אפה ואמנדה סילבר. ב-31 במאי 2012 הכריזו פוקס המאה ה-20 כי סרט ההמשך ייקרא "השחר כוכב הקופים" ("Dawn of the Planet of the Apes"; בישראל תורגם השם ל"כוכב הקופים: השחר") וכי הוא יצא לאקרנים ב-23 במאי 2014.
מורן זר קצנשטיין
מורן זר קצנשטיין (נולדה ב-13 באוגוסט 1982) היא מרצה, אשת אסטרטגיה ותקשורת, פעילה חברתית, ממובילות מאבק הנשים, יוזמת קואליציית ארגוני הנשים והשוויון ומייסדת תנועת בונות אלטרנטיבה.
ביוגרפיה
בשנים 2015 עד 2017 הייתה זר קצנשטיין מרצה בתחום השיווק במכללה למינהל.
פאוזי נימר
משפחתו
לאחר מאסרו נודו אשתו וילדיו בסביבת מגוריהם בנהריה וילדיו נמסרו למוסד בתנאי פנימייה. מאוחר יותר היגרה אשתו לקנדה בניסיון לשלב את ילדיו בקהילה היהודית במונטראול. בתו חזרה בתשובה בשנות העשרים לחייה, הצטרפה לחסידות חב"ד ומתגוררת בישראל. בנו ביקר את אביו בתוניס כשזה שימש כעוזרו של יאסר ערפאת. מאוחר יותר התחתן עם בת דודתו המוסלמית ומתגורר בעכו. הבן עומד במרכזו של הסרט הדוקומנטרי "משפטי חיים" שיצא בשנת 2013. לימים שבה גם האישה לישראל.
מורן זר קצנשטיין
ביוגרפיה
החל משנת 2023 מכהנת באופן מלא ובהתנדבות כמנהיגת תנועת הנשים בונות אלטרנטיבה.
מרי וייט
אלופה אולימפית
וייט מתגוררת בשנאנדואה ואלי וירג'יניה ועובדת ביחסי ציבור. היא נשואה לאיש העסקים ג'ים בראדבורן משנת 1996 ולהם שתי בנות.
יורגן פהל
קריירה
פהל שיחק במועדון כמי האלה (כיום פ.צ. האלשר) החל משנת 1973, ובעונתו הראשונה במועדון העפיל עמו לליגת העל המזרח גרמנית. פהל נשאר במועדון שתי עונות נוספות. בשנת 1976, פהל עבר לגרמניה המערבית, וחתם באיינטרכט פרנקפורט. לא היה מדובר במעבר קבוצה רגיל. בגרמניה המזרחית היה איסור לחצות את הגבול לגרמניה המערבית בעידן מסך הברזל, ופהל, ביחד עם חברו לכמי האלה, נורברט נאכטוואי, ניצלו הזדמנות שנקרתה בדרכם ככדורגלנים המשתתפים בטורנירים בינלאומיים. באוקטובר 1976 שיחקו פהל ונאכטוואי בנבחרת גרמניה המזרחית עד גיל 21, וטסו לטורקיה על מנת לערוק ממנה לגרמניה המערבית, וכשנחתו בה, חתמו שניהם באיינטרכט פרנקפורט. פהל היה מושעה תחילה לשנה בגין העבירה שביצע, ואחריה שיחק תשע עונות בפרנקפורט, בהן שימש שוער ראשון וערך 152 הופעות. פהל זכה עם איינטרכט פרנקפורט בגביע אופ"א בשנת 1980, לאחר ניצחונות במפגשים כפולים מול באיירן מינכן בחצי הגמר ומול בורוסיה מנשנגלדבך בגמר. כעבור שנה, זכה פהל עם איינטרכט פרנקפורט בגביע הגרמני, לאחר ניצחון 3-1 בגמר על קייזרסלאוטרן. עד לעונת 1984/85 היה פהל השוער הבכיר בפרנקפורט, ובשתי העונות הבאות איבד את מקומו בהרכב לשוער האנס-יורגן גונדלאך. בשנת 1987 עזב פהל את איינטרכט פרנקפורט וחתם בריזספור הטורקית, שם שיחק שתי עונות, ופרש בשנת 1989 ממשחק פעיל.
פהל מתגורר נכון לשנת 2016 בפרגוואי, והוא בעלים של מסעדת קבבים.
פרד השינגר
פרד השינגר (באנגלית: Fred Hechinger נולד ב -1 בדצמבר 1999) הוא שחקן אמריקאי יהודי.
הפירוש הפמיניסטי לתלמוד הבבלי
הפירוש הפמיניסטי לתלמוד הבבלי (FCBT) הוא מפעל לכתיבת פרשנות לתלמוד הבבלי מתוך ביקורת פמיניסטית. את המפעל מובילה טל אילן ושותפים לו חוקרים מכל העולם.
כדורגלן החודש בליגת העל הרוסית בכדורגל
פרס "כדורגלן החודש" של אליפות רוסיה בכדורגל (ברוסית: Игрок месяца Российской Премьер-Лиги) הוא פרס חודשי המוענק לשחקן הכדורגל הטוב ביותר באליפות רוסיה בכדורגל מאז עונת 2012/2013. הפרס מוענק על ידי מנהלת ליגת העל הרוסית בכדורגל בשיתוף עם ערוץ הטלוויזיה "Match Premier". עד עונת 2018/2019 השותף-המייסד של הפרס ומעניק החסות היה פורטל "Championat.com".
אלון קורנגרין
אלון קורנגרין (נולד ב-21 במרץ 1967 ברעננה) הוא ביופיזיקאי ישראלי, העוסק בחקר המוח. פרופסור מן המנין באוניברסיטת בר-אילן והחל משנת 2019 ראש המרכז הרב תחומי לחקר המוח שם. עיקר התעניינותו ביכולות החישוביות של תאי עצב בודדים בקליפת המוח ובגרעינים הבזאליים (גרעיני הבסיס). הוא גם חוקר את המעורבות של דופמין ואנדוקנבינואידים במודולציה של מערכת העצבים.
עידן רפאל חביב
קריירה מוזיקלית
בשנת 2011 הוציא את אלבום הבכורה "כל פעם קצת", בהפקתו המוזיקלית של גלעד שמואלי. חוברת האלבום אוירה כולה על ידי חביב וכוללת איורים רבים בצבעי מים. מתוך האלבום התפרסמו הסינגלים "מחכה", "אין פה מקום" ו"כל פעם קצת". השיר "מחכה" הגיע למקום הראשון במצעדי תחנות הרדיו בישראל, צבר מעל לעשרה מיליון צפיות ב-YouTube, ודורג במצעד השנתי ה'תשע"א במקום ה-9 בגלגלצ ובמקום ה-19 ברשת ג'.
חוק הזרים (1905)
החוק
ב-1905 חקק הפרלמנט הבריטי את "חוק הזרים" (The Aliens Act of 1905), שהטיל לראשונה מגבלות על ההגירה, במיוחד על מנת לעצור את זרם היהודים העניים הגודשים את האיסט-אנד של לונדון.
אבי דבוש
ביוגרפיה
מסוף 2005 עבד בשתיל, מיסודה של הקרן החדשה לישראל. שם הקים את הפורום לסלולריות שפויה, ריכז קואליציות חברתיות, עבד כמארגן קהילתי של משתתפי "תוכנית ויסקונסין", וניהל את התחום הסביבתי-קהילתי בשתיל. ב-2009 היה ממובילי ההקמה של ועד עובדים בקרן החדשה לישראל ובשתיל במסגרת כוח לעובדים. ב-2010 נבחר ליו"ר אספת הנציגים של כוח לעובדים.
דבוש התגורר בעבר בברור חיל וכיום בשדרות. היה ממקימי "התנועה לעתיד הנגב המערבי" שנוסדה במהלך מבצע צוק איתן ב-2014 ודרשה הסדרה מדינית למצב ברצועת עזה. לאחר המבצע הצטרף גם ליוזמת ארץ לכולם שתומכת בכך שבארץ ישראל יהיו שתי מדינות ריבוניות עם גבולות פתוחים ומסגרת קונפדרטיבית.
חיים אישיים
דבוש אב לשניים ונשוי בשנית. הוא מסורתי ומתגורר בקיבוץ נירים.
קייפ קורל
היסטוריה
קייפ קורל נוסדה ב-1957 במטרה להיות עיר מתוכננת. לאחר שיווק מסיבי בשנות ה-50 ושנות ה-60 של המאה ה-20 שתרם לגדילת האוכלוסייה שלה, היא קיבלה מעמד רשמי של עיר ב-1970.
דגל קאופנס
דגל קאופנס (באנגלית: Cowpens flag) או דגל השלישית ממרילנד (באנגלית: 3rd Maryland flag) הוא גרסה מוקדמת של דגל ארצות הברית אשר על פי המסורת הונפה בקרב קאופנס במלחמת העצמאות של ארצות הברית. הדגל עוצב על פי תקנות הדגל משנת 1777, בדומה לדגל בטסי רוס, אשר כללו דגל עם 13 פסים אופקיים, אדומים ולבנים, וקנטון בצבע כחול שעליו 13 כוכבים לבנים. בדומה לדגל בטסי רוס, גם כוכבי דגל זה מסודרים במעגל, אולם המעגל בדגל זה כולל 12 כוכבים, כאשר הכוכב ה-13 נמצא במרכזו.
אגם ולנצה
גישה
האגם נמצא 40–50 ק"מ מבודפשט, 15–20 ק"מ מסקשפהרוואר, נגיש בקלות ברכב, אוטובוס ורכבת.
אדה נובאק
אחרי המלחמה הראשונה
מאמצע שנות ה-20 עברה פעילותם לשוק הפרטי, בשל האפליה נגדם במכרזים הציבוריים שהייתה קשורה למוצאם היהודי.
במלחמה השנייה ואחריה
במהלך הכיבוש הגרמני, של הונגריה אדה נובאק נלקח לשירות העבודה, (עבודות כפייה לגברים יהודים עבור הצבא ההונגרי) ולאחר מכן, עם כתב חסות (שוצפאס) שווייצרי, הוא שרד את הטרור של מפלגת צלב החץ ואת השואה כפועל בניין בבית החולים חירום של שגרירות שוודיה.
שבע הגבעות של רומא (סרט)
שבע הגבעות של רומא (או להתראות רומא) (באנגלית: Seven Hills of Rome, באיטלקית: Arrivederci Roma) הוא קופרודוקציה איטלקית - אמריקאית משנת 1958 בבימויו של רוי רולנד, עם מריו לנצה, מריסה אלסיו ורנטו רסקל  בתפקידים הראשיים.
שם הסרט באיטלקית נובע מהשיר "להתראות רומא" ("Arrivederci Roma") אותו שר לנצה ביחד עם ילדה איטלקית לפני קהל בפיאצה נבונה ללחנו של רנטו רסקל שגם משחק בסרט. השיר הזה הפך ללהיט בביצועים של בינג קרוסבי, דין מרטין, קוני פרנסיס, אדי פישר, נט קינג קול, קליף ריצ'רד, פרי קומו ועוד. לנצה מבצע את השיר ביחד עם ילדה איטלקית בשם לואיזה די מאו שנפגש במקרה בעת הצילומים והתרשם מקולה. זו הייתה הופעתה היחידה בסרטים.
תקציר העלילה
מרק רביר (מריו לנצה) הוא זמר אמריקאי ממוצא איטלקי. הוא מאורס לאשת החברה קרול רלסטון (פגי קסטל). לאחר ריב היא מודיעה לו שהיא נוסעת לאיטליה ומרק יוצא בעקבותיה.
פרנצ'סקו קריספי
הדיקטטורה של גריבלדי
בנאפולי, ממשלתו הזמנית של גריבלדי נשלטה במידה רבה על ידי קאבור. קריספי, שהגיע לעיר באמצע ספטמבר, ניסה להגביר את כוחו והשפעתו, על חשבון נאמני קאבור. עם זאת, הדחף המהפכני שהניע את המשלחת התפוגג, במיוחד לאחר. ב-3 באוקטובר 1860, כדי לחתום ברית עם ויטוריו אמנואלה השני, מלך איטליה, מינה גריבלדי לפרו-דיקטטור של נאפולי, את ג'ורג'יו פלביצ'ינו (Giorgio Pallavicino), תומך של בית סבויה. פלביצ'ינו הצהיר מיד שקריספי אינו מסוגל ולא ראוי לכהן בתפקיד מזכיר המדינה.
חבר פרלמנט
קריספי רכש את המוניטין של החבר הכי אגרסיבי והכי פזיז בקבוצתו הפרלמנטרית. הוא גינה את הימין על "דיפלומטיזציה של המהפכה". שאפתנות אישית וחוסר שקט הקשו עליו לשתף פעולה והוא קנה לעצמו את הכינוי "איל סוליטאריו" (Il Solitario,"המתבודד"). ב-1864 הוא נטש לבסוף את מציני והכריז שהוא מונרכיסט, כי כפי שניסח זאת במכתב למציני: "המלוכה מאחדת אותנו; הרפובליקה תחלק אותנו".
נשיא בית הנבחרים של איטליה
לאחר הבחירות הכלליות ב-1876, שבהן השיג השמאל כמעט 70% מהקולות, נבחר קריספי לנשיא לשכת הצירים.
שערוריית ביגמיה ובידוד פוליטי
התכונות המדינאיות שהפגין לא הספיקו כדי למנוע את סערת הזעם של מתנגדיו של קריספי כאשר הואשם בביגמיה. כאשר התחתן בשנית, אישה שהתחתן איתה ב-1853 עדיין חיה. אבל בית משפט קבע שנישואיו של קריספי ב-1853 במלטה אינם תקפים מכיוון שהם התבצעו בזמן שאישה אחרת שנישאה לו עוד קודם לכן עדיין בחיים. עד נישואיו השלישיים, אשתו הראשונה נפטרה ונישואיו לאשתו השנייה בוטלו בצורה חוקית. לכן, נישואיו לאשתו השלישית נקבעו כתקפים ולא ביגמיים. למרות זאת הוא נאלץ להתפטר מתפקידו לאחר שלושה חודשים בלבד במרץ 1878, והפיל יחד איתו את כל הממשלה.
במשך תשע שנים קריספי נשאר פוליטית תחת עננה של חשדות, והוביל את האופוזיציה ה"פרוגרסיבית". ב-1881 היה קריספי בין התומכים העיקריים של זכות הבחירה האוניברסלית לגברים, שאושרה על ידי ממשלתו של אגוסטינו דפרטיס.
מדינות פנים
ב-22 בדצמבר 1888, חוקק קריספי את החוק האיטלקי הראשון למערכת הבריאות הלאומית, כולל שריפת גווייה לאחר מגפות הכולרה בשנים 1835–37, 1854–55 ו-1856–67, שגרמו למותם של יותר מ-160,000 אנשים. קריספי היה גם הפוליטיקאי הראשון שיישם את תפקידה של המדינה החילונית האיטלקית בתחומי הצדקה והסולידריות שעד אז היו באופן מסורתי מונופול של אזרחים פרטיים וארגונים, בעיקר של הכנסייה הקתולית האיטלקית שהתנגדו לרפורמות שלו.
הקונגרס הציוני העולמי ה-15
הבחירות המקדימות
הבחירות המקדימות התקיימו ב-ג' באב, ה'תשפ"ז, 1 באוגוסט 1927, לפי ספר המתפקדים המבוסס על תורמי השקל הציוני. בבחירות אלו לראשונה נקבע ספר הבוחרים לפי "השקל האחיד" זאת אומרת שעד אז השקל הציוני היה מונפק על ידי כל מפלגה ותת ארגון מקומי בפני עצמם והם היו מנהלים את הכול הן מול הבוחר והן מול ההנהלה הציונית.
פרנצ'סקו קריספי
מלחמת איטליה-אתיופיה והתפטרות
מלחמה בקנה מידה מלא פרצה ב-1895, כאשר חיילים איטלקיים בפיקודו של הגנרל זכו להצלחה ראשונית עד התקפת הנגד של כוחות אתיופיים כנגד עמדות איטלקיות והם צרו על המבצר האיטלקי של מקלה, שנאלץ להיכנע. באפריל 1895, קריספי הוציא חלק מהצבא האיטלקי מאתיופיה כדי לחסוך כסף. הוא אמר לגנרל בראטיירי שאם הוא צריך עוד כסף שיטיל עוד מיסים על האתיופים ו"להעתיק את מה שנפוליאון עשה מלחמה עם הכסף של אלה שכבש". קריספי לא הבין שאתיופיה היא מדינה ענייה ולא ניתן היה לגייס את הכסף הדרוש לקיום צבא מודרני ממיסוי על האתיופים, מה שגרם לבעיות גדולות עבור הצבא האיטלקי באתיופיה. אף שקריספי ניהל את המלחמה נגד אתיופיה תוך קיצוצים כספיים, הוא ניצל כספי ציבור ששימשו כדי לשחד בחשאי עיתונאים כדי לכתוב מאמרים התומכים במלחמה בעיתונים האיטלקיים בעוד אותם עיתונאים זרים שדיווחו באופן ביקורתי על המלחמה גורשו מאיטליה. עיתונים איטלקיים שדיווחו בביקורתיות על המלחמה עם אתיופיה נקנסו בסכומים גדולים על ידי ממשלת קריספי כאשר המהדורות הפוגעניות של העיתונים נשרפו בטענה שזה "לא פטריוטי" לבקר את הממשלה בזמן מלחמה.
הקונגרס הציוני העולמי ה-15
פתיחת הקונגרס
כמו כן הוקראו דברי ברכה שנשלחו מההסתדרות הבין-לאומית של נשים ציוניות וכן מהגביר נתן שטראוס.
פרנצ'סקו קריספי
נפילה מהשלטון ומוות
קריספי התפטר ממושבו בפרלמנט, אך נבחר בשנית ברוב מוחץ באפריל 1898 על ידי בוחריו בפלרמו. במשך זמן מה הוא לקח חלק מועט בפוליטיקה פעילה, בעיקר בגלל העיוורון הגובר שלו. ניתוח מוצלח של קטרקט החזיר לו את ראייתו ביוני 1900, ולמרות 81 שנותיו, הוא חידש במידה מסוימת את פעילותו הפוליטית הקודמת.
הקונגרס הציוני העולמי ה-15
ביקורות
בפתח דבריו של ברל כצנלסון ביקר כצנלסון את המצב לפיו הקונגרסים מתקיימים בנכר ובשפה זרה. בין דבריו אמר:
רג'יסייד
המונח רג'יסייד (הלחם המילים מלטינית: regis שפירושו מלך או מונרך + cida שפירושו "רוצח" או cidium שפירושו "הרג") מתייחס לרצח (כולל התנקשות והוצאה להורג) של מלך, קיסר או כל ריבון אחר.
גאוגרפיה של אסטוניה
פני השטח
רובה של אסטוניה הוא מישורי, והטופוגרפיה שלה מושפעת ממישורי מורנה. מראה תלוי בעיקר ביסוד הטופוגרפי. שתי הרמות הגבוהות באסטוניה הן רמת פנדיוורה, המגיעה עד ל-166 מטרים מעל פני הים, ורמת סאקאלה, המגיעה עד ל-146 מטרים מעל פני הים. לרמות המצטברות, לעומת זאת, יש טופוגרפיה הררית; מראן אינו תלוי בטופוגרפיה היסודית, אלא מושפע מגבעות ועמקים. שלוש הרמות המצטברות באסטוניה הן רמת האנייה, המגיעה עד ל-317 מטרים מעל פני הים, רמת אוטפה, המגיעה עד ל-217 מטרים מעל פני הים ורמת קארולה, המגיעה עד ל-137 מטרים מעל פני הים. אזורים גבוהים יותר כוללים גם רמות מסוג נוסף, בהן המשטח השטוח בדרך-כלל נחתך על ידי עמקי נהר וביטויי תכונות הקרסט. רמות מסוג זה הן האריו וווירו, הממוקמות באסטוניה הצפונית. שתיהן מגיעות עד ל-30–70 מטרים מעל פני הים.
נלספרייט
גאוגרפיה
נלספרייט שוכנת על גדת הנהר קרוקודיל, 300 ק"מ מצפון-מזרח ליוהנסבורג, ומהווה מרכז לחבל ארץ תיירותי שידוע כטרנסוואל המזרחית. האזור משופע בנופי פרא מרהיבים ובאוכלוסיית חיות בר, והאטרקציה התיירותית המוכרת ביותר בו היא הפארק הלאומי קרוגר. מרבית הנוסעים לפארק הלאומי קרוגר עוברים דרך העיר נלספרייט או דרך נמל התעופה שלה – נמל התעופה הבינלאומי קרוגר מפומלנגה, הנמצא מצפון-מזרח לעיר.
דרך הבשור
תיאור נקודות העניין העיקריות לאורך דרך הבשור, מדרום לצפון
(י)- מצוקי-כורכר, מחצבות עתיקות, מחפורות של תעלות-קשר מימי המלחמה העולמית הראשונה.
השחף
הפקת התיאטרון האמנותי של מוסקבה
סטניסלבסקי גילם את דמותו של טריגורין, בעוד וסבולוד מיירהולד, הבמאי לעתיד (שסטניסלבסקי הועיד לו על ערש הדווי להיות "יורשי היחיד בתיאטרון"), גילם את דמותו של קונסטנטין ואולגה קניפר (אשתו לעתיד של צ'כוב) גילמה את דמותה של ארקאדינה. הצגה הבכורה הייתה ב-17 בדצמבר 1898, כשבאוויר הורגשה תחושת משבר; רוב השחקנים נעזרו בטיפות ולריאן לצורך הרגעה. במכתב לצ'כוב תיאר אדם מהקהל כיצד:
הפקות חדשות
התיאטרון הציבורי ג'וזף פאפ הציג את מחזהו של צ'כוב כחלק מפסטיבל שייקספיר של ניו יורק בקיץ בסנטרל פארק בין ה-25 ביולי 2001 ל-26 באוגוסט 2001. הבמאי היה מייק ניקולס וכיכבו בה מריל סטריפ כארקאדינה, כריסטופר ווקן כסורין, פיליפ סימור הופמן כטרפליוב, ג'ון גודמן כשאמראייב, מרשה גיי הארדן כמאשה, קווין קליין כטריגורין, דברה מונק כפולינה, סטפן ספינלה (Stephen Spinella) כמדבידינקו ונטלי פורטמן כנינה.
ואיבנינג סטנדרד קרא לה "עילאית" והצהיר שהמחזה היה "מצוין בשל הופעתה מאירת העיניים ובעלת התובנות הפסיכולוגיות של מרת גראי."
ב-16 בספטמבר 2008, החל תיאטרון וולטר קר בברודוויי לערוך הצגות מקדימות של הפקת "השחף", כשקריסטין סקוט-תומאס, ששבה וגילמה את דמותה של ארקאדינה. השחקנים האחרים הם פיטר סארסגארד בתפקיד טריגורין, מקנזי קרוק בתפקיד טרפליוב, ארט מאליק בתפקיד דורן, קארי מאליגן בתפקיד נינה, זואי קאזאן (Zoe Kazan) בתפקיד מאשה ואן דוד (Ann Dowd) בתפקיד פולינה.
אורורו
גאוגרפיה
עקב מיקומה של העיר באלטיפלאנו (רמה בהרי האנדים), גובהה הממוצע עומד על 3,735 מטרים מעל פני הים. היא נמצאת במזרח מחוז אורורו. מדרום לה נמצאים שני אגמים: אגם פופו ואגם אורו אורו. העיר נמצאת כ־110 קילומטרים מדרום־מערב לקוצ'במבה וכ־200 קילומטרים מדרום־מזרח ללה פאס, עיר הבירה בפועל של המדינה. הגבול עם צ'ילה מרוחק מעט יותר מ־200 קילומטרים מערבה.
תחבורה
בעיר ממוקם נמל התעופה חואן מנדוסה ולו מסלול טיסה בודד באורך 4 קילומטרים. ישנה טיסה קבועה של חברת התעופה בוליביאנה דה אביאסיון לקוצ'במבה.
המסלול הבין-לאומי של בחריין
המסלול הבין-לאומי של בחריין (בערבית: حلبة البحرين الدولية) הוא מסלול מרוצים בו מתקיימים מגוון מרוצים בקטגוריות שונות, כשהבולט שבהם הוא גרנד פרי בחריין המתקיים מאז פתיחת המסלול בשנת 2004, כחלק מאליפות הפורמולה 1. אורכו הכולל של המסלול הוא 5.412 ק"מ וקיימות מגוון תצורות בהן ניתן להתחרות.
תכנון ובניה
בפברואר 2014 נקראה הפנייה הראשונה במסלול על שמו של מיכאל שומאכר, נהג המרוצים שזכה שבע פעמים באליפות הפורמולה 1, ונפצע קשה כמה חודשים קודם לכן בתאונת סקי.
מכפלת היתוך
הגדרה מפורשת
החבורה שהתקבלה נקראת מכפלת ההיתוך ומסומנת, או בקיצור נמרץ . אם p היא העתקת המנה הרלוונטית, ההעתקות i',j' מוגדרות על ידי.
עונת 2015/2016 ביורוליג
העונה הסתיימה בזכייתה של צסק"א מוסקבה בתואר. הייתה זו הזכייה השביעית בתולדותיה בתואר.
דירוג הקבוצות
דירוג הקבוצות הוכרז ב-29 ביוני 2015.
Tomorrowland
היסטוריה
הפסטיבל השני נערך ב-30 ביולי 2006, וכלל את ארמין ואן ביורן, דייוויד גטה, פרד בייקר, DJ זאני, רות'לס, ומרקו ביילי. התקליטן פול אוקנפולד היה אמור להופיע גם אך הופעתו בוטלה זמן קצר לפני האירוע מכיוון שהיה בסיבוב הופעות עם מדונה.
ב-27 במרץ 2014 זכה הפסטיבל בפרס ה-IDMA לאירוע המוזיקה הטוב ביותר. ב-1 בדצמבר 2015, יצא לאקרנים סרט על הפסטיבל שנקרא "This Was Tomorrow".
האצטדיון החדש של בורדו
האצטדיון החדש של בורדו הוא אצטדיון כדורגל הממוקם בבורדו שבצרפת. האצטדיון משמש בתור אצטדיונה הביתי של קבוצת ז'ירונדן דה בורדו מליגת העל הצרפתית וכן לאירוח משחקי רוגבי. במסגרת הסכם חסות על סך 2 מיליון אירו לשנה האצטדיון יקרא עד שנת 2025 'מאטמוט אטלנטיק' על שם חברת הביטוח הצרפתית מאטמוט ועל שם האוקיינוס האטלנטי שלחופיו נושקת העיר בורדו. באצטדיון 42,115 מושבים ובנייתו החלה בשנת 2013 והסתיימה באפריל 2015. מתכנני האצטדיון הם האדריכלים השווייצרים הנודעים ז'אק הרצוג ופייר דה מרון. האצטדיון נחנך ב-23 במאי 2015 בניצחונה 1–2 של בורדו על מונפלייה במסגרת משחק של ליגת העל הצרפתית בכדורגל.
Tellement j'ai d'amour...
' (באנגלית: ', ובעברית: יש ברשותי כל כך הרבה אהבה...) הוא אלבום האולפן השלישי של הזמרת הקנדית סלין דיון. האלבום יצא לאור ב-7 בספטמבר 1982, על ידי חברת התקליטים Saisons.
ספיידרמן: הציד האחרון של קרייבן
פיתוח
באמצע שנות ה-80, הכותב ג'ון מארק דמתיאס הציע מיני-סדרה של וונדר מן שתערב את דמותו של אחיו החורג גרים ריפר ובה וונדר מן נקבר בעודו בחיים וזוחל מתוך הקבר. טום דה-פלקו דחה את ההצעה. מספר שננים לאחר מכן, דמתיאס שכתב מחדש את הסצנה שבה הגיבור יוצא מתוך הקבר מתוך מטרה לשלב את הסיפור בחוברות באטמן ולחקור מה יקרה אם הג'וקר הרג למעשה את הבאטמן. לדבריו של דמתיאס, הדבר יהפוך את הג'וקר ל"שפוי". כשדמתיאס הציע את הרעיון לחברת DC קומיקס, הרעיון נדחה משום שהדבר קרה בחלקו בסיפור "באטמן: הבדיחה ההורגת", שהיה בפיתוח באותה עת. דמתיאס שכתב את הסיפור והכליל את הוגו סטריינג' במקומו של הג'וקר, אך גם סיפור זה נדחה. הפעם, דמתיאס הציע את הרעיון לחברת מארוול עבור סדרת ספיידרמן, בהשתתפותו של נבל חדש, ועורכי החברה הסכימו לפרסם את הסיפור.
כאשר דמתיאס החל לכתוב את הסיפור "הציד האחרון של קרייבן", מספר אלמנטים חשובים נוספו. תוכניתה של חברת מארוול להשיא את פארקר למרי ג'יין הביא את דמתיאס למקד את הטון הרגשי של הסיפור. ההחלטה להציג את דמותו של קרייבן הצייד בתור הנבל החדש הגיעה לאחר שדמתיאס ראה את תיאור הדמות ב"מדריך הרשמי של יקום מארוול". אחרי שמייק זק נשכר כמאייר הסיפור, דמתיאס החליט שיהיה רעיון טוב להוסיף דמות, והוא וזק יצרו את דמותו של ורמין.
בארבו שטירביי, שליט ולאכיה
תרומה למודרניזציה של החברה, לחינוך ותרבות ולטיפוח הערים
ב-1850 הקים הנסיך שטירביי ועדה חדשה לטיפוח העיר בוקרשט בדומה לזו משנות ה-1830 מימי הגנרל קיסליוב. ועדה זו הקימה בתי קברות חדשים, כולל בתי הקברות בלו, ספנטה וינר וגנצ'ה. ב-1849 הקים שטירביי מחדש את בית הספר לחיל הרגלים שנוסד ב-1847 ונסגר בימי המהפכה. ב-1852 הקים בשכונת פנטלימון גם בית ספר לחקלאות. מיוזמת ד"ר קרול דבילה הוקם בית ספר לכירורגיה קטנה כצעד ראשון לקראת הקמת בית ספר לרפואה.
קישורים חיצוניים
(ניקולאיה יורגה - חייו ושלטונו של בארבו דימיטריה שטירביי, שליט ולאכיה (1856-1849), המכון לאמנויות גרפיות קרול גבל, בוקרשט, 1905) בוויקישיתוף 2013 Angela Ramona Dumitru - Principele Dimitrie Barbu Știrbei - precursor al conservatorismului românesc, Revista de științe politice Nr.13, Chișinău, 2007 Emilian Dobrescu, Radu Popteanu (red) - Tratatul de istorie a masoneriei cap Figuri ilustre ale franc-masoneriei Corneliu Șenchea, Barbu Știrbei, un prinț al Bucureștiului 9.10.2011
יחסי בורקינה פאסו–ספרד
היסטוריה
היחסים הדיפלומטיים הרשמיים שבין בורקינה פאסו לבין ממלכת ספרד כוננו ב-27 בנובמבר 1964. בורקינה פאסו לא משתפת פעולה עם ספרד באופן מסורתי ואף אין עזרה הומניטרית ספרדית ישירה מספרד לבורקינה פאסו אלא רק דרך הקרן האירופית לפיתוח. זאת אף על פי שבורקינה פאסו היא מדינה אפריקאית מתפתחת.
ח'דיוות מצרים
מלחמה עם הסולטאן (1831–1841)
הצבא העות'מאני (עם תמיכתו הצבאית של השליח הפרוסי הלמוט פון מולטקה לפקד על הארטילריה), פלש תחילה לשטח המצרי בלבנט וירד דרומה עד אשר התנגש בכוחותיו של בן עלי, אבראהים פאשא בעיר נזיפ של היום. היו אלו בין 30,000–80,000 חיילים עות'מאנים, נגד החיל המצרי שמנה 30,000–46,000 חיילים. מיומנות ההנהגה המצרית, ביחד עם המורל הצבאי הנמוך של החיילים הכורדים הרבים בצבא העות'מאני אשר היו מגויסים חדשים הביאו לתבוסה עות'מאנית מרכזית ונסיגת החיל הפולש.
כעת, עם תבוסת העות'מאנים וכיבוש סוריה, הגיע מוחמד עלי לשיא כוחו, ושלט במצרים, סודאן וסוריה. הוא ראה את הצבאות העות'מאניים מתמוטטים או קורסים באי-סדר לאחר תבוסתם בסוריה, ונראה היה שהמזרח התיכון ואנטוליה הם תחת שליטתו.
ממשיכי דרכו של מוחמד עלי
עם מותו של אבראהים בנובמבר 1848 נפלה ממשלת מצרים בידי אחיינו עבאס הראשון, בנו של טוסון. עבאס שם קץ למערכת המונופולים המסחריים, ובמהלך שלטונו החלה הרכבת מאלכסנדריה לקהיר ביוזמת ממשלת בריטניה. בניגוד למנהיגים אירופים, עבאס חי בבידוד רב. לאחר שלטון של פחות משש שנים הוא נרצח ביולי 1854 על ידי שניים מעבדיו.
המלחמה המהדית
בסוף דצמבר הגיע כוח החילוץ הבריטי לקורטי שבסודאן והתפצל לשניים. חלק אחד המשיך בדרך הארוכה במעלה נהר הנילוס המתעקל בנקודה זו מזרחה וצפונה. חלקו השני של הכוח צעד בדרך הקצרה דרך המדבר, כשמטרתו מאטאמה שבקצה עיקול הנילוס, והגיע לשם ב-19 בינואר 1885 כשהוא מביס בדרך את כוחות המהדי שניסו לעצרו. במאטאמה פגשו אנשי הכוח בארבע ספינות תותחים שגורדון שיגר אליהם באמצע דצמבר מח'רטום לאחר שקיבל ידיעות על התקרבותם. מהמכתבים ששלח גורדון הבינו המפקדים האנגלים כי מצבו נואש. הם שיפצו שתיים מהספינות וב-24 בינואר הפליג בהן המפקד האנגלי, צ'ארלס וילסון, בראש כוח ובו 20 חיילים בריטים ו-250 חיילים סודניים.
לאחר מכן נרגעו מעט הרוחות וסודאן הפכה למעשה לשטח בשליטת המהדי, עד שבשנת 1898 יצאו הבריטים והמצרים למערכה מאורגנת וגדולה תחת פיקודו של קיצ'נר. תוך מספר חודשים, לאחר תכנון רב ואימון החיילים מראש, הצליח הכוח האנגלו-מצרי להביס את האנצאר, לדכא את המרד ולהחזיר את סודאן לשליטה אנגלו-מצרית.
The International
הזוכות בתחרות
הקבוצה הזוכה מקבלת את חלקה מסך הפרסים של התחרות, טבעת אליפות, וזוכה ששמה ושם כל חברי הקבוצה יחרטו על צלחת האליפות, ה-Aegis.
שחקנים ישראלים בטורניר
שלושה שחקנים ישראלים שיחקו במהלך השנים בטורניר.
מט עם צריח
א. לדחוק את המלך הבודד לשורה האחורית
המלך והצריח צריכים לשתף פעולה כדי ללכוד את המלך היריב בקצה הלוח או בפינת הלוח. הטכניקה הנפוצה היא הגבלת המלך למלבן הולך וקטן בעזרת הצריח שהמלך מגן עליו עד שהמלך מובל לפינה / לשורה האחרונה ושם הוא מקבל מט.
יחיאל לייטר
ביוגרפיה
בשנת 2001 מונה לראש מטה של שרת החינוך לימור לבנת.
בשנת 2002 זכה במכרז לראשות אגף קשרי חוץ של משרד החינוך ובשנת 2003 זכה במכרז למשרת משנה למנכ"ל המשרד בה כיהן עד 2004. בתקופה זו קיבל תואר מוסמך ביחסים בינלאומיים.
בשנת 2006 הצטרף אל המרכז הירושלמי לענייני ציבור ומדינה כחוקר מדיניות בכיר, הקים את המחלקה ואת האתר בעברית והחל בלימודי הדוקטורט בפילוסופיה מדינית בפקולטה למשפטים באוניברסיטת חיפה.
כיום, הוא מרצה לפילוסופיה ב, עמית מחקר במרכז שלם ומשמש כיועץ אסטרטגי למספר ארגונים, בהם פרויקט שילה הקדומה.
טורניושפאלצה
טורניושפאלצה (בהונגרית: Tornyospálca) הוא כפר במחוז סבולץ'-סטמאר-ברג שבצפון מזרח הונגריה.
אסי בוזגלו
קריירה
בעונת 2014/2015, חתם בוזגלו בהפועל אשקלון. במשחקו הראשון, ב-19 בספטמבר 2014, ספג כרטיס אדום נגד אחת הקבוצות הקודמות שלו, מכבי עירוני עמישב פתח תקווה, אך לאחר מכן התחילה הקבוצה לנצח ובוזגלו אשר היה שחקן מרכזי בקבוצה אף היה שותף באותה עונה לאחד מרגעי השיא בקריירה שלו כאשר עלה בדקה ה-115 וכבש שער שעזר לקבוצה לעלות לשלב שמינית גמר גביע המדינה על חשבון בית"ר ירושלים ששיחקה באותה עונה בליגת העל. בתום העונה זכתה אשקלון באליפות ליגה א' דרום ועלתה לליגה הלאומית. את עונת 2016/2017 פתח בוזגלו עם זכייה בגביע הטוטו של הליגה הלאומית כאשר הוא אף כבש שער באחד השלבים המוקדמים של המפעל. בתום העונה השלים בוזגלו עלייה נוספת עם הפועל אשקלון וזכה איתם באליפות הליגה הלאומית וכך חזר לליגת העל לראשונה מזה שש שנים. ב-15 בנובמבר 2016, במהלך עונת 2016/2017 נפצע בוזגלו והיה מושבת לחודשיים ולאחר שחזר החל בהדרגתיות לקבל פחות הזדמנויות בהרכב ופחות דקות משחק.
בספטמבר 2020 חתם על עסקה לקמפיין עבור חברת ישראייר.
חיים אישיים
בספטמבר 2022, הוציא בוזגלו את ספרו הראשון הנקרא: "בין החיים למשחק" בהוצאת ספרי ניב.
גדליה דוב שוורץ
ביוגרפיה
ספרו הראשון "דברי רגש", ראה אור בשנת 1959, בהסכמת הרב אהרן קוטלר. בהקדמת הספר הוא מצהיר כי אין בכוונתו להשיג תארים אקדמיים מעבר לאלו שרכש בעת לימודיו, וקורא לרבני ארצות הברית להרים את דגל ההלכה בתגובת נגד למגמת היהדות הרפורמית והקונסרבטיבית במדינה.
מייק ליוויט
שר הבריאות ושרותי האנוש
בחודש יוני 2006, הועברה על ליוויט ביקורת על כך שהשתמש במטוס ה-Gulfstream III של המרכזים לבקרת מחלות ומניעתן (CDC) ,לקידום רפורמת המדיקר. המבקרים טענו שליוויט השתמש במטוס ללא אחריות החל מינואר 2006, תוך שהוא רושם זמן טיסה בשווי של יותר מ-700,000 דולר במטוס הפרטי בעל 14 המושבים. בלשכתו של ליוויט טענו כי השימוש בכלי הטיס היה הכרחי וחוקי מאחר שוועדת ההקצאות של הסנאט אישרה את השימוש בכלי הטיס, מכיוון שהטיסות המסחריות לא יכלו לעמוד במועדים של הפגישות שערך בנושא.
ייעוץ למיט רומני
באוגוסט 2012 האתר פוליטיקו פרסם כתבה שבה דווח על כך שליוויט " מתכנן את התוכנית ממשלתית למעבר נשיאותי עבור מיט רומני " וכי אם ירצה יוכל לקבל שריון לאחד מהתפקידים החשובים בממשל רומני פוטנציאלי כגון ראש מטה הבית הלבן או מזכיר האוצר אם רומני היה זוכה בבחירות לנשיאות שנערכו באותה השנה נגד הנשיא ברק אובמה המכהן. אובמה ניצח באותן בחירות.
ירדן אוזל
ירדן מלכה אוזל (נולדה ב-11 בפברואר 2001) היא כדורגלנית ישראלית, המשחקת בעמדת החלוצה והכנף בהפועל קטמון ירושלים מליגת העל ובנבחרת ישראל.
קריירת מועדונים
בעונת 2017/18 הצטרפה לאקדמיה לכדורגל בנות, שבזמנו החזיקה קבוצה בליגת העל לבוגרות. בעונה זו, השתתפה אוזל ב-14 משחקים בליגת העל במסגרת האקדמיה, ובעונה העוקבת ב-12 משחקים. במקביל במשך שתי עונות אלו התאמנה ושיחקה בקבוצת הנערות של הפועל קטמון ירושלים - שירה בנקי.
האדי ניי
האדי ניי (בנורווגית: Haddy Njie; נולדה ב-25 ביוני 1979) היא זמרת ועיתונאית נורווגית.
ביוגרפיה
היא הייתה בין שלושת המנחים של אירוויזיון 2010.
היא הנחתה את הקונצרט לזכר נפגעי מתקפת הטרור בנורווגיה (2011).
מנון לסקו
תרגומים
הספר תורגם לשפות רבות.
גאולת קרקע (ציונות)
רקע
כבשאר המדינות תחת השלטון העות'מאני, השלטונות לא טרחו לפתח את משאבי הקרקע שעמדו לרשותם והעדיפו למכור שטחי קרקע גדולים לשכבה מצומצמת של בעלי יכולת שנהנו מתנאי רכישה נוחים והחכירו את האדמות לאריסים.
גאולת קרקע ציונית
ביולי 1912 הוקמה בניו יורק חברת "אחוזה א' ניו-יורק", חברה יהודית-אמריקנית להתיישבות בארץ ישראל. בתיווכו של חנקין, האגודה רכשה אדמות הסמוכות לכפר חירבת עזון וב-2 באפריל 1922 עלו המתיישבים הראשונים של רעננה על הקרקע.
האריסים
"מהתקופה ה"טרום ציונית" מועטת העדות על האופן שבו השתוו עם האריסים, כדי שיפנו את האדמות אשר עיבדו או רעו עליהן. לעומת זאת, מצויות עדויות רבות מתחילת הפעולה המסודרת של הקרנות הציוניות והחברות לרכישת קרקעות, בהן צוינו, סילוק החשבונות עם האריסים, שישבו על אדמות שנקנו על ידי יהודים.
ברנהרד קלודט
ברנהרד קלודט (בגרמנית: Bernhard Klodt; 26 באוקטובר 1926 – 23 במאי 1996) היה כדורגלן גרמני, ששיחק בעמדת החלוץ. זכה עם גרמניה המערבית במונדיאל 1954.
ביוגרפיה
לאחר שפרש מכדורגל הוא אימן בין היתר את קבוצת הנוער של שאלקה 04. לאחר שסבל מהתקף לב ושבץ מוחי בשנת 1990 הצד הימני של גופו היה משותק. קלודט נפטר ב-23 במאי 1996 בגרמיש-פרטנקירכן שבגרמניה בגיל 69.
אמיל בודנראש
תפקידים שלטוניים
עד מותו נשאר בודנראש אחד האישים המשפיעים ביותר ברומניה. לאחר מותו, בהתאם לצוואתו, נקבר בארון עשוי מתכת, שהוטמן בכנסייה, שבנה מכספו הפרטי בכפר הולדתו.
איירה קפלן
1945
באליפות ארצת הברית שנערכה בניו יורק בסוף יוני 1945 סיים במקום חמישי בריצת 100 מטר.
ואיך שלא
רקע
השיר בוצע על ידי אריאל זילבר ונכלל באלבומו "בה-דה-די-דיאה" אשר יצא בשנת 1989. בשנת 2001 הקליט מוש בן ארי את השיר, שנכלל כרצועת בונוס באלבום הבכורה שלו "עד אלי". הזמר ליאור פרחי הקליט אף הוא גרסת כיסוי לשיר עבור אלבומו "ישראלי מילדות - חלק א", שכלל ביצועים חדשים שלו לשירים ישראלים ישנים.
אבה פרבו
חייו
בגיל 28 יצאו לאור ספריו הראשונים – שני כרכים של "זכרונותיו והרפתקאותיו של נזיר שפרש מן החברה" – וזכו להצלחה מידית. באותה שנה הסתכסך עם ראש המנזר, שהוציא נגדו צו מעצר, ועל כן ברח להולנד. משם עבר לאנגליה. באותו הזמן גם הצטרף לזרם הפרוטסטנטי. בלונדון הוא רכש ידע רחב של ההיסטוריה והספרות האנגלית. לימים תרגם לצרפתית כתבים אנגליים וגם ייסד כתב העת "הבעד והנגד" (le pour et le contre), שהציג את הספרות האנגלית בפני קהל הקוראים הצרפתי.
ב-1731 סיים את שבעת הכרכים של הרפתקאות האביר, שמנון לסקו הוא חלקו האחרון. שנתיים אחר כך הוא שב ללונדון, שם ישב בכלא על עבירות מרמה וזיוף. לאחר שלוש שנים שב לצרפת ולמסדר הבנדיקטינים שאותו עזב. מצבו הכלכלי היה מעורער, כנראה בשל המשך קשריו עם לנקי. את לנקי נטש רק ב-1741 עם בריחה נוספת מצרפת ומגורים בבריסל ופרנקפורט.
ולרי קורזון
ביוגרפיה
ולרי קורזון נולד בכפר במחוז רוסטוב ברוסיה הסובייטית. לאחר סיום בית ספר הוא התחיל ללמוד בבית ספר לטייסי קרב וסיים אותו בשנת 1974. עד לשנת 1987 קורזון שירת ביחידות שונות של חיל האוויר הסובייטי. בשנת 1987 הוא סיים לימודים באקדמיה צבאית עם התמחות כקצין מטה.
באיסה
היסטוריה
בתקופה הוויזיגותית הייתה בירת דיוקסיה.
אנתוני אשלי קופר, רוזן שאפטסברי השביעי
הרפורמות
הוא הפך מאוחר יותר למנהיג התנועה לרפורמה בתנאי החיים בבתי החרושת ובמכרות של בריטניה אחרי שנחשפו התנאים הזוועתיים שבהם הועסקו ילדים ונשים במכרות הפחם, פעל לורד שאפטסברי בשנת 1842 לשם אישור ה Coal Mines Act (חוק מכרות הפחם) לפיו נאסרה העסקתם של נשים ושל ילדים מתחת לגיל 10 במכרות אלה.
הנצחה
מעל המזרקה הוצב פסל של מלאך עירום, "מלאך החסד הנוצרי", שבמהלך השנים, זוהה כארוס, אל האהבה של היוונים הקדומים ולכן האתר קרוי בפי הבריות "הממוריאל שפטסברי וארוס". הפסל, שעוצב באלומיניום על ידי האמן אלפרד גילברט, נחשב בהתחלה לשערורייתי, אך עם הזמן הפך לאחד הסממנים של לונדון. העיתון "איוונינג סטנברד" משתמש בדמות דומה של מלאך בלוגו שלו.
שמפניירה
הצורך בשמפניירה
ליינות לבנים, מבעבעים וקינוח יש טמפרטורות הגשה הנעות בין 4–10 מעלות צלזיוס. יין בטמפרטורת הגשה שיונח על שולחן סועדים ללא קירור יגיע לטמפרטורת החדר (בהנחה שטמפרטורת החדר גבוהה יותר מטמפרטורת היין). מכיוון שטעמו של היין פחות טוב בטמפרטורות אחרות מטמפרטורת ההגשה המומלצת, מניחים את היין בשמפניירה. השמפניירה עוזרת לשמור על היין בטמפרטורה הנכונה לאורך כל הסעודה.
יוזף קורנסקי
יוזף קורנסקי (בצ'כית: Josef Kořenský; 26 ביולי 1847 – 8 באוקטובר 1938) היה חוקר ארצות, מחנך וסופר צ'כי. הוא תיעד והפיץ ידע על המקומות בכדור הארץ, בחברה הצ'כית, בעיקר במחצית הראשונה של המאה ה-20.
שופטים בשר ודם
תגובות
חנן גרינווד מישראל היום כתב על הסדרה: "בסדרה חוזרים שופטים עליונים בדימוס, בהם ארבעה שכיהנו כנשיאי בית המשפט העליון, אל פסקי הדין והסוגיות השנויות במחלוקת שבהם עסקו - כולל האקטיביזם השיפוטי, חוק המסתננים, גיוס חרדים, הסיכולים הממוקדים, ועוד. חלקם לא התראיינו מעולם באופן נרחב, וכעת חושפים לראשונה מה הניע אותם בעת קבלת ההחלטות."
אולגה בוזובה
ביוגרפיה
בשנת 2007, דמויות שעווה של המשתתפים הפופולריים ביותר של "בית-2" אולגה בוזובה ורומן טרטיאקוב הופיעו במוזיאון השעווה במוסקבה. במשך ארבע שנות השתתפות בתוכנית, היא כתבה שני ספרים, "רומן עם בוזובה" ו"מעשה בסיכה: טיפים מבלונדינית מסוגננת”.
בשנים 2005–2006 אירחה יחד עם רומן טרטיאקוב את תוכנית האירוח "רומן עם בוזובה" בתוכנית לנוער בערוץ TNT. רדיו פופסה הזמין אותם לערוך תוכניות אירוח משלהם ברדיו בכל יום שבת עם אותו שם - "רומן עם בוזובה".
אדמונד קרפילד
בשנת 1906 הוא נרצח על ידי ג'ורג' מיטשל, שאחותו הייתה אחת מהחברות בתנועה. לאחר שזוכה על עשיית עוול בהריגה, מיטשל עצמו נרצח על ידי אחותו כנקמה, וחברה נוספת בתנועה התאבדה. הסיפור משך תשומת לב לאומית, והיה אייטם חדשותי משמעותי בזמנו.
התנקשות
אנשים נוספים גם ניסו לירות בקרפילד, שנמלט לסיאטל עם מוד. שם, ג'ורג' מיטשל, אחיה של דונה סטאר, מצא אותו והרג אותו מול מספר עדים.
ג'ייקוב תומפסון
קריירה פוליטית
בשנים האחרונות לנשיאותו של ביוקנן, התנצחו חברי הקבינט אלו עם אלו בסוגיות העבדות והפרישה. בנאום שנשא ב-1859, קידם תומפסון גישה מתונה בעד האיחוד. הוא גינה את הרפובליקנים במדינות צפון, שדיברו על סוגיית העבדות כ"סכסוך בלתי הפיך", ואת הקיצוניים במדינות דרום ששאפו לפתוח מחדש את סחר העבדים האטלנטי.
שליחותו בקנדה
במרץ 1864 ביקש נשיא הקונפדרציה, ג'פרסון דייוויס, מתומפסון להוביל משלחת סודית שתצא לקנדה. הוא קיבל על עצמו את המשימה ובמאי אותה שנה הגיע למונטריאול. נראה שהוא הזדהה כראש המבצעים של השירות החשאי של הקונפדרציה בקנדה.
לאחר המלחמה
ג'ייקוב תומפסון נפטר בממפיס ב-24 במרץ 1885 ונטמן בבית הקברות אלמווד שבעיר. רפובליקנים וותיקי צבא האיחוד גינו את ממשל הנשיא גרובר קליבלנד על החלטתו להוריד את הדגלים לחצי התורן בוושינגטון הבירה ואת החלטתו של מזכיר הפנים לוציוס למאר לסגור את משרדי מחלקת הפנים לכבודו של תומפסון.
ויניפג ג'טס
הג'טס לא זכו מעולם בגביע סטנלי.
1999 - 2001: עונות בכורה קשות
עונת 2001 הראתה שיפור קל כאשר החלוץ הוותיק ריי פרארו שהגיע לקבוצה הוביל אותה עם 76 נקודות, אולם הקבוצה עדיין סיימה עם מאזן חלש מאוד של 23 ניצחונות ו-60 נקודות בטבלה.
ריצת הפלייאוף של 2018
הסיבוב השני הפגיש את הג'טס עם נאשוויל פרדטורס, הקבוצה עם המאזן הטוב בליגה בעונה הרגילה. למרות חסרון הביתיות הפתיעו הג'טס בניצחון 4:3 בסדרה, וריצת הפלייאוף ההיסטורית שהחלה בניצחון ראשון אי פעם במשחק בפלייאוף הביאה כעת את הקבוצה עד לגמר החטיבה המערבית.
שוער השנה ברוסיה
איגור אקינפייב זכה 11 פעמים בפרס והוא שיאן הזוכים. כל זוכי הפרס היו אזרחי ברית המועצות או רוסיה ומעולם לא זכה בפרס שוער בעל אזרחות זרה.
בלומה אייפרס-עמדין
ראשית חייה
בלומה עמדין נולדה ב-26 ביולי 1926 באמסטרדם בהולנד לעמנואל עמדין, חותך יהלומים וסוציאליסט, ורוזה עמדין-דה-פריס, תופרת. אחותה הצעירה, ויה רוז'ה, נולדה ב-29 במאי 1932.
גירוש וכליאה
בלומה שוחררה על ידי הצבא האדום מליבאו ב-8 במאי 1945. היא וקבוצת חברים קטנה החלו לחזור להולנד ברגל והגיעו כעבור שישה שבועות. היא גילתה כי הוריה ואחותה גורשו למחנה ההשמדה סוביבור, שם נרצחו כולם.
אזנות תבור
כיום מקובל לזהות את אזנות תבור עם תל גובל (ח'רבת אֻם-גֻ'בֵיל) הנמצא כחמישה ק"מ צפונית להר תבור לאורך דרך נוף יער בית קשת. תל גובל בתחומי שמורת אלוני בית קשת הוא תל קטן יחסית (5 דונם) הנמצא בסמוך למעיין אַזְנוֹת ולנחל אַזְנוֹת הקרויים על שם העיר המקראית. התל בנוי על שתי טרסות\מדרגות, ונמצאו במקום שרידי קירות הקפיים, קברים, וחרסים מהתקופה הכנענית (ברונזה) המאוחרת ומהתקופה הישראלית (ברזל), הרומית והביזנטית.
גידו בורגשטאלר
חזרה לוינה
ב-18 ביוני 2022 חזר לאחר שמונה שנים לראפיד וינה.
TAT-14
תקלה בכבלים
ב-19 במאי 2014 הגיעו דיווחים ראשוניים של ספק האחסון Digital Ocean העלו כי TAT-14 הוא הגורם לשירותים הבעייתיים בין האיחוד האירופי לארצות הברית.
Les chemins de ma maison
רקע והפקה
האלבום הופק על ידי רנה אנג'ליל, אדי מרנאיי ורודי פסקה. השיר "Mon ami m'a quittée", שיצא כסינגל הראשון מתוך האלבום, זכה להצלחה חסרת תקדים בקוויבק, כאשר כבש את פסגת המצעד הרשמי של המקום למשך תשעה שבועות.
אתל מאיירס
מפיקה של וירג'יניה מאיירס
בסביבות 1909, כשהייתה בת שלוש, חשפה עצמה בתה של אתל, וירג'יניה, כמי שיש בה כישרון אמנותי חזק. יום אחד, כשאתל ניגנה בפסנתר, היא הרימה את עיניה לראות את וירג'יניה רוקדת באופן טבעי לקצב ולתחושה הרגשית של המוזיקה. זו הייתה תקופה בה השפעת הריקודים של איזדורה דאנקן תפסה לחלוטין את דמיונה של הקהילה האמנותית של ניו יורק, כמו גם חלק גדול משאר העולם, ואתל הבחינה בכשרון של וירג'יניה לתנועות ספונטניות ואינסטינקטיביות. היא עודדה את בתה להופיע, באופן פרטי וגם בפומבי. וירג'יניה כיכבה בסרט שהופק כשהייתה בת חמש, והופיעה 20 דקות בריקודי סולו המאולתרים שלה. הסרט אמור היה להפיץ את תהילתה לכל אמריקה, הרבה מעבר לגבולות ההוקרה שלה בעיר ניו יורק. בשנת 1913 הכישרון שלה צוין במאמר במגזין "ווג" תחת הכותרת "כאשר וירג'ינה רוקדת", בו כונתה "ילדת המאה".
אירופה ותחילת מלחמת העולם
רוג'ר פריי, האמן והסופר האנגלי ואוצר הציורים במוזיאון המטרופוליטן קנה מספר רישומים ג'רום לאוסף הפרטי שלו. הוא הפציר בג'רום לנסוע ללונדון, שם האמין פריי שימצא שוק עשיר לעבודתו. לפיכך, שלושת בני משפחת מאיירס, יחד עם שני ארגזים מלאים בציורים ויצירות אמנות אחרות, יצאו ללונדון בשנת 1914. הניו יורק טיימס דיווח: "אירופה פיתתה את ג'רום מאיירס מהמרוץ שלו במטרופולין, והקיץ הוא יצייר טיפוסים אחרים בלונדון, בפריז ובערים אחרות, שללא ספק יוצגו בניו יורק בעונה הבאה". התאריך היה 28 ביוני 1914. חודש לאחר מכן, נפתחה מלחמת העולם הראשונה. לאחר שהגיעו ללונדון והשאירו אצל סוחר אמנות, חלק מהציורים והפסלים שהביאו עימם, משפחת מאיירס נסעה היישר לפריז, שילמה שישה חודשים שכר דירה עבור דירה קטנה בגדה השמאלית, קנתה לה רהיטים ועברה לגור וקיוותה לפתוח פרק חדש ומרגש בחייהם. במשך כשבוע נראה כאילו הדברים מסתדרים וג'רום כבר עבד. כמו כן, הם ערכו סידורים עם תיאטרון בפריז עבור בתם בת ה -8. וירג'יניה מאיירס, לערוך ערב סולו בריקודים משלה שזכתה לשבחי הביקור בהופעות רבות בניו יורק.
קרב אגם טנגניקה
המצב האסטרטגי
באמצעות שליטתם באגם, תקפו הגרמנים את רודזיה הצפונית תחת פיקודו של קורט ואלה. ואלה נסוג במהרה, אך תקיפות ימיות ויבשתיות נוספות על שטחים בלגיים הביאו להצטרפות הבלגית לצד הבריטי הלוחם. למרות שיתוף הפעולה, לבלגים ולבריטים לא היה מרווח תמרון מול הגרמנים. לבלגים היו כל הרכיבים לבניית ספינת הקיטור "הברון דניס", שהייתה יכולה להיות גדולה משתי הספינות הגרמניות, והבריטים שלחו שני תותחים לחמש את הספינה. הבלגים חששו שהספינות הגרמניות המשייטות על האגם יפגעו בספינה לפני שהרכבתה תושלם והשתמשו בתותחים מהקרקע כדי להגן על לוקוגה.
ההתקלות עם הדוויג
צימר לא מיהר לשלוח את ה"הדוויג" לחקור את נסיבות היעלמותה של "קינגני", ככל הנראה בגלל עונת הסופות של חודש ינואר. רק באמצע חודש ינואר הגיעה ה"הדוויג" ללוקוגה לבחון את היעלמות הספינה. בשלב זה הייתה בידיו של ספייסר-סימסון גם הספינה ההולנדית המשופצת "דל קומון", ששמה הוסב ל"וונגר".
סרג' קורשיא
ביוגרפיה
נולד בשנת 1958 במרוקו ועלה לארץ בשנת 1961. גדל בהרצליה פיתוח ובמונטריאול. בנם של ג'ורג' ומרסל קורשיא.
בגיל 19 חזר ארצה על מנת להתגייס לצה"ל כחייל בודד. התגייס בשנת 1977 ושירת בגדוד 202 בחטיבת הצנחנים. השתחרר בדרגת סגן בשנת 1981. במהלך שירותו הסדיר השתתף במבצע ליטני. משרת במילואים מזה 37 שנים בהן מילא שורת תפקידי פיקוד. במהלך מלחמת לבנון הראשונה נפצע בקרב בפאתי ביירות. בשנת 2002 השתתף במבצע חומת מגן בתפקיד פיקודי כמפקד יחידה בדרגת סא"ל. השתתף במלחמת לבנון השנייה בתפקיד מפקד ההטסות של פיקוד הצפון בדרגת אל"ם. שירת כמפקד יחידת הקישור לעיר הרצליה מטעם פיקוד העורף בדרגת אל"ם.
שייח' טוסי
קישורים חיצוניים
פורסם באתר של Ḥasan al-Hāshimī al-ʿAlawī ar-Raḍawī
מארק אגוויר
קריירה ב-NBA
אגוויר נבחר במקום הראשון בדראפט ה-NBA ב-1981, על ידי קבוצת דאלאס מאבריקס. בעונתו הראשונה בדאלאס שותף אגוויר ב-51 משחקים בלבד ופתח בחמישייה בעשרים מתוכם, אך היה הקולע השני בטיבו בקבוצה עם 18.7 נקודות למשחק, שני רק לג'יי וינסנט. בשל צירופו של אגוויר, בין היתר, השתפרה דאלאס ב-13 ניצחונות לעומת העונה הקודמת, אך עדיין סיימה במקום החמישי בלבד בבית המרכזי, עשרים משחקים מתחת לסן אנטוניו ספרס שסיימה ראשונה בבית.
אלכסנדר הור-רות'בן, ארל גאורי הראשון
המושל הכללי של אוסטרליה
באפריל 1939 מת ליונס באופן פתאומי וגאורי מינה את סר ארל פייג', מנהיג מפלגת הכפר, במקומו, עד אשר מפלגת אוסטרליה המאוחדת תוכל לבחור מנהיג חדש. נסיבות אלו היו היחידות בהן למושל הכללי היה עדיין שיקול דעת.
דניפרו-1
אצטדיון הקבוצה
הקבוצה מארחת את משחקיה בדניפרו ארנה. אצטדיון כדורגל שנחנך בשנת 2008 ובעל תכולה של 31,003 מושבים. הקבוצה חולקת מתקן אימונים עם קבוצת דניפרו.
IDLE
כיוון ששפת התכנות פייתון נקראה על שם קבוצת הקומדיה הבריטית "מונטי פייתון", השם IDLE כנראה נבחר גם על מנת לכבד את אריק איידל, ממייסדי מונטי פייתון.
יעילות תפילה
ביהדות
המקובל רבי יוסף ג'יקטיליה התייחס במפורש לשאלת הפילוסופים ודחה את השאלה לגמרי, כך:
בנצרות
תומאס אקווינס הציב שאלות אחרות: א. האל יודע הכל ואין צורך בתפילה שידע למה אנו זקוקים, ב. דעתו של האל אינה נתונה לשינוי וממילא אין צורך בתפילה שעניינה שינוי דעת האל, ג. יהיה נדיב יותר מצד האל למלא אל משאלותינו ללא צורך בבקשה. אקווינס במהלך חייו ענה כמה תשובות לכך עמדתו האחרונה נוסחה ב"מכלול נגד הגויים" לדבריו ההשגחה האלוהית כוללת חוק רוחני שתפילה נענית על ידי האל וניתן להשיג בה את המבוקש וזהו רצונו של האל, אקווינס הוסיף שיש לבקש בקשות שיביאו בוודאי לתוצאות חיוביות וכן בקשות שלא מכפיפות את רצון האל אלא נכנעות אליו.
תנועת האזרח החקלאי
היסטוריה
המפלגה השתתפה בבחירות לפרלמנט בשנת 2021 עם ואן דר פלאס כמנהיגת המפלגה. המפלגה השיגה 104,319 קולות (1.0%), ובכך השיגה מושב אחד בבית הנבחרים.
ג'ורג' אדני יול
ג'ורג' אדני יול (באנגלית: George Udny Yule; 18 בפברואר 1871 – 26 ביוני 1951) היה סטטיסטיקאי בריטי. יול, הנחשב לאחד מחלוצי הסטטיסטיקה המודרנית, תרם תרומות למספר תחומים בסטטיסטיקה, והיה בין הראשונים שיישמו שיטות סטטיסטיות במדעי החברה.
Du soleil au cœur
רקע והפקה
האלבום הופק על ידי רנה אנג'ליל, אדי מרנאיי ורודי פסקה. בשנת 2002, יצא אלבום האוסף מחדש על גבי תקליטור בצרפת. שש שנים לאחר מכן, הוציאה דיון בפעם השלישית את האלבום, במהדורה מחודשת בשווייץ, שהופצה על גבי תקליטור גם כן.
נימפית הבוצין
נימפית הבוצין (שם מדעי: Melitaea trivia) הוא מין של פרפר קטן ממשפחת הנימפיתיים החי מדרום אירופה עד לאיראן ופקיסטן כולל בישראל בה הוא נפוץ בכל האזור הים-תיכוני ובהרים הגבוהים בהנגב בחודשים מרץ עד נובמבר.
מזקרסטש
מזקרסטש (בהונגרית: Mezőkeresztes) היא עיירה במחוז בורשוד-אבאוי-זמפלן שבצפון־מזרח הונגריה. בשנת 1950 התאחדה העיירה עם כפר נוסף בשם קרסטשפישפקי (Keresztespüspöki).
קייטרנדה
חיים אישיים
באפריל 2016, בראיון במגזין The Fader, קייטרנדה יצא מהארון כהומוסקסואל.
דוד הירשלר
ביוגרפיה
באליפות ישראל שנערכה במאי 1948 זכה הירשלר בשתי מדליות כסף, בזריקת דיסקוס בתוצאה של 34.94 מטר, אחרי דב רבינוביץ' מברית מכבים עתיד (35.59 מטר) ובהטלת כידון בתוצאה של 48.32 מטר, אחרי אברהם גרין ממכבי תל אביב (53.80 מטר).
הנצחה
אולם הספורט של הפועל ירושלים נקרא על שמו של דוד איילון וכן ספריית ספורט על שמו.
קז'ימייז סיחולסקי
ביוגרפיה
אביו היה מהנדס רכבת, שמת בזמן שקז'ימייז היה עדיין ילד קטן. לתקופה קצרה הוא למד משפטים באוניברסיטת לבוב, אך לא חזר לשם לאחר ששירת בצבא האוסטרו-הונגרי. בין השנים 1900–1908 למד באקדמיה לאמנויות יפות בקרקוב אצל ליאון ויצ'ולקובסקי, יוזף מהופר וסטניסלב ויספיאנסקי. הוא קיבל מלגה והמשיך את לימודיו ברומא, מינכן ופריז באקדמיה קולארוסי. במהלך תקופה זו הוא התחתן עם שחקנית בשם ברוניסלבה רודליצקה (1875–1920).
גטו בורשצ'יב
היסטוריה
הגטו הוקם בבורשצ'יב ב-1 באפריל 1942 ופעל עד יולי 1943. מספר האנשים בגטו עמד על כ-4,000 איש. בהתחלה, הגטו לא גודר, אך התושבים היהודים לא הורשו לצאת מחוץ לגטו. האנשים בגטו באו מבורשצ'יב ועוזריאני, מלניצה-פודילסקה, סקאלה פודילסקה, קריבצ'ה, קורוליבקה וזלוטשוב.
עם זאת, חלק מהיהודים הסתתרו בשקעים שונים הן בגטו והן במקומות אחרים. אז הודיעו רשויות הכיבוש שמי שיוצא בעצמו לא יושמד, ויהיה במחנה עבודה. כ-360 בני אדם האמינו להם, אך הם הוצאו להורג ב-14 באוגוסט.
כמה רופאים יהודים מהגטו ניצלו על ידי צבא המורדים האוקראיני, שהם סייעו במאבק כנגד הנאצים. בשנת 1943 ניצל הרופא טייבליס מכפר קורוליבקה והרופא מוניה הליאר מהכפר טוריצ'ה.
הזכרה
בבורשצ'יב במקום בו בית הקברות היהודי נהרס בתקופת הכיבוש הסובייטי, נבנה מתחם ספורט. ב-1990, לאחר שאוקראינה קיבלה עצמאות, חלק מהאצטדיון נשמר לבניית אנדרטה. האנדרטה הוקמה ב-2011.
יוזפין סובודה
ביוגרפיה
עבודותיה של יוזפין סובודה היו בעיקר בצבעי מים, בעיקר דיוקנאות וסצינות ז'אנריות (פחות) וזוגיות. משנת 1886 היא הייתה מיוצגת באופן קבוע בקונסטלרהאוס בווינה והשתתפה בתערוכות בהמבורג (1887), מינכן וברלין (1888). תמונות שלה הוצגו גם בתערוכה העולמית בשיקגו 1893.
הכרה מודרנית
לאחר מותה, יוזפין סובודה נשכחה ונפלה לתהום הנשייה, בשנת 1995 הציגה דליה מילר את העבודות הקיימות שלה בקטלוג לציור בצבעי מים של האוסף המלכותי. אבל רק בשנת 2004 התפרסמה ביוגרפיה על חייה ויצירתה על ידי הרברט זמן ( Herbert Zemen )
מוזיאון נזו
היסטוריה
המוזיאון הוקם על בסיס אוסף האמנות של נזו קימצ'ירו (Nezu Kaichirō), שנתרם על ידי בנו והפך למוזיאון, שנפתח בשנת 1941. בשנת 1964 הורחב מבנה המוזיאון המקורי ובין השנים 2009-2006 עבר המוזיאון שיפוץ מקיף בתכנון האדריכל היפני קנג'ו קומה (Kengo Kuma). אוסף המוזיאון מכיל למעלה מ-7,400 פריטים, ביניהם 87 בעלי חשיבות לאומית (Important Cultural Properties) ו-94 יצירות לאומיות (Important Art Objects). בין הפריטים חפצי ברונזה, טקסטיל, ציור, פיסול וקדרות יפנית. לצד תצוגות האוסף, המוזיאון מציג גם תערוכות מתחלפות שונות. לצד מבנה המוזיאון הוקם גן בסגנון מסורתי.
יחסי החוץ של האיחוד האירופי
תחום הפיתוח
כיום נשקלים גם רעיונות השימוש במדיניות ה-Conditionality – הענקת תנאים מקלים להלוואות, שמיטת חובות וסיוע למדינות ה-ACP; SAPs – מדיניות הבנק המרכזי, המעודד השקעות במדינות ה-ACP שעתיד להוביל ולעודד פיתוח; Non-Reciprocity – פטור ממכס לייצוא מוצרים לאירופה, דבר שיעודד פיתוח מוצרים במדינות ה-ACP ויהפכן למייצאות; Social/Environmental – מדיניות לפיתוח לטובת זכויות חברתיות, נשים וסביבה; EDF – הקמת קרן למימון מדיניות אלו.
באלאז' ג'וג'אק
קריירת מועדונים
ג'וג'אק גדל במחלקת הנוער של דברצן, ובשנת עלה לקבוצה הבוגרת ושיחק 2 משחקים. בעונתו השנייה בקבוצה הבוגרת הוא שותף בעשרה משחקים והבקיע שני שערים. בעונתו השלישית בקבוצה הפך לשחקן הרכב ועם 7 שערים ב-23 משחקים, עזר לקבוצה לזכות באליפות שלישית ברציפות כאשר זו האליפות הראשונה שבה ג'וג'אק מהווה גורם משמעותי.
הבחירות הפרלמנטריות ברוסיה 1999
לקריאה נוספת
Hesli, Vicki L. & William M. Reisinger (2003). The 1999–2000 Elections in Russia: Their Impact and Legacy. Cambridge: Cambridge University Press. ISBN 0-521-81676-9
אלדו דונלי
קריירה כשחקן ומאמן פוטבול
כשחקן קולג' פוטבול שיחק דונלי בעמדת הפול-בק באוניברסיטת דוקסן מפיטסבורג שבפנסילבניה. הוא היה למאמנה של דוקסן בשנת 1939 והשלים איתה שיא 2–4–29 כשהם מסיימים פעמיים בטופ 10 בארבע עונות. עד היום הוא מופיע בספרי ההיסטוריה כמאמן היחידי לאמן קבוצת קולג' וקבוצה מה-NFL בו זמנית. דונלי אימן בשנת 1941 את פיטסבורג סטילרס בשעות הבוקר ואת דוקסן בשעות אחר הצהריים. למרות שבאותה עונה לא הפסיד אף משחק עם דוקסן הוא הפסיד את כל חמשת משחקי סטילרס תחתו.
מחוץ לספורט
דונלי גויס לחיל הים של ארצות הברית לזמן קצר בשנה האחרונה של מלחמת העולם השנייה. בסוף שנות השישים ולאורך כל שנות השבעים לאחר שפרש למחצה מאימון, הוא עבד ביחסי ציבור לאירועי PGA ברחבי בוסטון תוך כדי שהוא שומר על בתים בפרברי פיטסבורג ואז בסופו של דבר בפלורידה. דונלי נפטר ב-9 באוגוסט 1994 בגיל 87.
קארל פוסטל
קארל פוסטל (בצ'כית: Karl Postl; 9 בנובמבר 1769 – 15 במרץ 1818) היה צייר אוסטרי שעשה קריירה בפראג בתחילת המאה ה-19. הוא היה מדריך באקדמיה של פראג, וגם צייר תפאורות בתיאטרון. רוב עבודתו הייתה בתחום העיצוב הגרפי, אך קיימים כמה ציורים שיצר. חלקם נמצאים באוסף של הגלריה הלאומית בפראג. אנטונין מאנס היה תלמידו העיקרי.
אבי מויאל
ביוגרפיה
מויאל בעל תואר שני במנהל עסקים ומאז 2019, לומד במסלול האקדמי במכללה למינהל.